SAO Hercegovina
SAO Hercegovina (Srpska autonomna oblast Hercegovina, SAO Istočna Hercegovina ili SAO Stara Hercegovina) bila je samoproglašena srpska autonomna oblast (SAO) u Socijalističkoj Republici Bosni i Hercegovini (SR BiH). Postojala je od 1991. do 1992, kada se ujedinila sa ostalim samoproglašenim srpskim autonomnim područjima u Bosni i Hercegovini i oformila Republiku Srpsku. Glavni grad ove oblasti bio je Trebinje, a SAO Hercegovini su pripadale općine sa većinskim srpskim stanovništvom. Srpska autonomna oblast Hercegovina formirana je odlukom Skupštine Zajednica općina Istočne Hercegovine, te je ta Zajednica rasformirana 27. maja 1991, a pretvorena u SAO 12. septembra 1991. Glavni grad je bio Trebinje, a osnivač i njen predsjednik je bio gradonačelnik Trebinja Božidar Vučurević.